আজ সংসদে মণিপুর রাজ্যের বাজেট পেশ

নয়াদিল্লি: আজ সোমবার সংসদে (Parliament) পেশ হবে মণিপুর রাজ্যের বাজেট (Manipur state budget) । কেন্দ্রীয় অর্থমন্ত্রী নির্মলা সীতারামন (Nirmala Sitharaman ) পেশ করতে পারেন রাষ্ট্রপতি শাসনে থাকা এই রাজ্যের বাজেট।

এদিকে এখনও উত্তপ্ত মণিপুর (Manipur)। বিস্তীর্ণ অঞ্চলে আদিবাসী কুকি-জো সম্প্রদায়ের বিক্ষোভ অব্যাহত। কাংপোকপি, চূড়াচাঁদপুরে বিক্ষোভ অব্যাহত।  ৮ মার্চ কাংপোকপি জেলায় নিরাপত্তা রক্ষীদের গুলিতে একজন কুকি নিহত হয়েছিলেন। ৮ মার্চের মধ্যে মণিপুরে সব রাস্তা চলাচলের জন্য নির্বিঘ্ন করার অমিত শাহের নির্দেশ প্রশ্নের মুখে। এই পরিস্থিতিতে সোমবার সংসদে মণিপুরের বাজেট পেশ উপলক্ষে আরও কিছু বলতে পারে কেন্দ্র, পর্যবেক্ষকদের নজর সেদিকে।

আরও পড়ুন: রাজ্য বিধানসভায় শুরু বাজেট অধিবেশনের দ্বিতীয় পর্ব

বাজেট অধিবেশনের দ্বিতীয় পর্ব শুরু সোমবার থেকে। ভোটার লিস্ট, ওয়াকফ বিল, মণিপুর পরিস্থিতি, ভারত-মার্কিন বাণিজ্য সহ নানা বিষয়ে তপ্ত হতে পারে সংসদের উভয় কক্ষ। কংগ্রেস সাংসদ প্রিয়াঙ্কা গান্ধী স্বরাষ্ট্র বিষয়ক স্ট্যান্ডিং কমিটির রিপোর্ট পেশ করতে পারেন। ভুতুড়ে ভোটার ইস্যুতে সুর চড়াতে পারেন বিরোধীরা। এ ব্যাপারে মোদি বিরোধী ‘ইন্ডিয়া’ জোটকে একাট্টাও করেছে তারা।

সেই মতো বিরোধীদের পক্ষ থেকে মুলতুবি প্রস্তাব, জিরো আওয়ার, শর্ট ডিউরেশন ডিসকাশন সহ সংসদীয় বিধি মেনে যে সমত পথ খোলা আছে, সেই রাস্তা নেবে বলে জানা গিয়েছে। জাতীয় শিক্ষা নীতিতে হিন্দি ভাষা চাপিয়ে দেওয়ার অভিযোগে সোচ্চার হতে পারেন তামিলনাড়ুর শাসক দল ডিএমকে। অপরদিকে আমেরিকার রাষ্ট্রপতি ডোনাল্ড ট্রাম্পের প্রস্তাবিত শুল্ক ইস্যুও সংসদে উঠবে বলেই মনে করা হচ্ছে।

এই পর্বে অধিবেশন চলবে এপ্রিলের ৪ তারিখ পর্যন্ত।  সংসদের বাজেট অধিবেশনের প্রথম পর্ব ছিল ৩১ জানুয়ারি থেকে ১৩ ফেব্রুয়ারি পর্যন্ত।

দেখুন অন্য খবর: